
PËR RATIFIKIMIN E MARRËVESHJES PËR MBËSHTETJE TEKNIKE NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE AGJENCISË SË MBËSHTETJES DHE PROKURIMIT TË NATO-s PËR REALIZIMIN E PROJEKTEVE TË KUÇOVËS, TË FINANCUARA NGA PROGRAMI I INVESTIMEVE TË NATO-s PËR SIGURINË, VITET 2019–2022

Në mbështetje të neneve 78, 83, pika 1, dhe 121 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Neni 1

Ratifikohet marrëveshja për mbështetje teknike ndërmjet Këshillit të Ministrave të Republikës së Shqipërisë dhe Agjencisë së Mbështetjes dhe Prokurimit të NATO-s për realizimin e projekteve të Kuçovës, të financuara nga programi i investimeve të NATO-s për sigurinë, vitet 2019–2022”, sipas tekstit që i bashkëlidhet këtij ligji dhe është pjesë përbërëse tij.

Neni 2

Ky ligj hyn në fuqi 15 ditë pas botimit në Fletoren Zyrtare.


Miratuar në datën 22.10.2020.
Shpallur me dekretin nr. 11810, datë 4.11.2020, të Presidentit të Republikës së Shqipërisë, Ilir Meta.

[bookmark: _Toc271690813][bookmark: _Toc392601424]NATO E PAKLASIFIKUAR

MARRËVESHJE PËR MBËSHTETJE TEKNIKE NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE AGJENCISË SË MBËSHTETJES DHE PROKURIMIT TË NATO-s PËR REALIZIMIN E PROJEKTEVE TË KUÇOVËS TË FINANCUARA NGA PROGRAMI I INVESTIMEVE TË NATO-s PËR SIGURINË,
VITET 2019–2022
REFERENCAT
A. AC/4 (PP)D/27931-REV1 (INV), e datës 11 shkurt 2019 
B. AC/4 (PP)N(2019)0044 (INV)
C. Letra nr. 7355 prot. e datës 8 tetor 2019
D. AC/4 (PP)N(2019) 0038 (INV)

1. NENI I – QËLLIMI 
1.1 Qëllimi i kësaj Marrëveshjeje për Mbështetje Teknike (TSA) është vendosja e kuadrit teknik ndërmjet Këshillit të Ministrave të Republikës së Shqipërisë (ALB MOD ose brenda kësaj TSA-je, gjithashtu si HN ALB) dhe Agjencisë së NATO-s për Mbështetjen dhe Prokurimin (NSPA) - në vijim së bashku të referuar si “Pjesëmarrësit” - për përfundimin e shërbimeve të projektimit dhe të ndërtimit pasues të mjediseve në mbështetje të disa projekteve të financuara nga Programi i Investimeve të NATO-s për Sigurinë (NSIP), ku NSPA-ja është autorizuar nga Komiteti i Investimeve për të vepruar si “Agjenci në emër të HN-së”[footnoteRef:2]. [2:  Agjencia në emër të HN-së (në vijim i referuar si “Shteti i autorizuar” konsiderohet të jetë agjencia përgjegjëse për përftimin dhe administrimin e shërbimeve teknike dhe të prokurimeve, më emër të HN-së së autorizuar, që merr përgjegjësinë financiare për fondet e autorizuara nga IC-ja (duke përfshirë CIRIS, parashikimet financiare dhe raportimin sipas afateve). Të gjitha përgjegjësitë e tjera të HN-së i mbeten HN-së, sipas autorizimit nga IC-ja.] 

1.2 Komisioni i Investimeve (IC), në referencën A, paraqet kërkesat për projektet së bashku me konfirmimin që NSPA-ja është “Shteti i autorizuar në emër të HN Albania”, në mbështetje të HN-së në përgatitjen e 35% të projektit dhe vlerësimit të shpenzimeve të tipit B (TBCE).
1.3 Në Referencën C, HN Albania informon Zyrën e NATO-s për Burimet (IS/NOR) mbi synimin për të vazhduar me mbështetjen e NSPA-së për zbatimin, duke përfshirë projektin përfundimtar dhe punimet e ndërtimit.
2. NENI 2 – OBJEKTI
2.1 Objekti i kësaj TSA-je është përftimi dhe menaxhimi i shërbimeve të projektimit dhe të punimeve të ndërtimit për projektet e renditura më poshtë, kur autorizohen nga IC-ja.
Tabela 1. Fondet e autorizuara për serial

	NSIP serial
	Përshkrimi
	Financimi i alokuar

	3AF10005-0
	Restaurimi i kullës së kontrollit
	100,000 euro

	3AF10007-0
	Sigurimi i mjediseve për depozitimin dhe furnizimin me karburant për avionët
	8,545,000 euro

	3AF10009-0
	Sigurimi i mjediseve për municionin
	2,000,000 euro

	3AF10010-0
	Sigurimi i qendrës kundër avarive dhe zjarrit
	672,000 euro

	3AF10011-0
	Restaurimi i pistës
	30,000,000 euro



2.2 Me marrëveshje të ndërsjellë me shkrim të të dy Pjesëmarrësve, NSPA-ja mund të pranojë objekt shtesë brenda nenit 2 të kësaj TSA-je, nëse kërkohet nga HN ALB-ja dhe miratohet nga IC-ja.
2.3 Objekti shtesë për projektet, i financuar me financime kombëtare dhe/ose projekte shtesë, tej asaj të autorizuar nga IC-ja, mund të kërkohet nga HN ALB-ja për t’u përfshirë brenda nenit 2 të kësaj TSA-je, sipas kushteve të direktivës funksionale 252 (shtojca 1). 
3. NENI 3 – FILLIMI I PROJEKTIT
3.1 NSPA-ja do të fillojë me përftimin dhe menaxhimin e shërbimeve të projektimit dhe punimet e ndërtimit, në mbështetje të projekteve të punëve civile NSPI, pasi IC-ja të miratojë NSPA-në si “Agjenci në emër të HN-së”.
4. NENI 4 – PËRGJEGJËSITË PËR ZBATIMIN E PROJEKTIT 
4.1 HN ALB-ja mbetet përgjegjëse ndaj IC-së për bashkërendimin e përgjithshëm dhe realizimin e projekteve NSIP, gjatë gjithë kohëzgjatjes së zbatimit të projektit deri në autorizimin e suksesshëm dhe pranimin. 
4.2 IC-ja e autorizon NSPA-në të jetë “Agjencia në emër të HN-së” që lejon financimin e NSIP-së të menaxhohet dhe të shpenzohet nga NSPA-ja. Në referencën A jepet konfirmimi. 
4.3 NSPA-ja do të marrë përgjegjësi për përftimin dhe menaxhimin e shërbimeve të projektimit dhe punimet e ndërtimit, sipas rregulloreve të prokurimit të NSPA-së për projektet, sipas parashikimit të nenit 3 të kësaj TSA-je.
4.4 HN ALB-ja dhe NSPA-ja i raportojnë IC-së për të gjitha çështjet në lidhje me zbatimin e projekteve të NSIP-së, në pajtim me rolet dhe përgjegjësitë e renditura në nenin 5 të kësaj TSA-je. 
5. NENI 5 – ROLET DHE PËRGJEGJËSITË 
5.1 HN ALB-ja (i përfaqësuar nga Departamenti i Politikave të Investimeve për Mbrojtjen dhe Logjistikës) do të jetë përgjegjës, për:
5.1.1 Të vepruar si Koordinator Teknik i Projektit[footnoteRef:3] gjatë gjithë fazave të projektimit të projektit, zbatimit, autorizimit dhe pranimit. [3:  Koordinatori Teknik i Projektit konsiderohet të ketë të gjitha përgjegjësitë e HN-së të nevojshme për zbatimin e projektit të investimit për sigurinë (sipas përkufizimit në AC/4-D/2261-1996 ed.), përveç përgjegjësive të prokurimit të deleguara “Agjencisë në emër të HN-së” dhe përgjegjësive të NSPA-së te 5.2.] 

5.1.2 Ngritjen e një strukture të bashkërendimit teknik/kërkesave të projektit, siç tregohet në aneksin A të kësaj TSA-je, me qëllim që të bashkërendohen dhe të drejtohen aktivitetet e të gjithë aktorëve të interesuar. 
5.1.3 Rishikimin dhe pranimin e propozimit të specifikimeve teknike të NSPA-së për projektet e renditura në tabelën 1 të kësaj TSA-je.
5.1.4 Thirrjen dhe kryesimin e mbledhjeve mbi progresin/rishikimin, brenda kuadrit të strukturës së bashkërendimit teknik të projektit të dhënë në aneksin A, veçanërisht në lidhje me: 
5.1.4.1 Rishikimin dhe miratimin e të gjitha ndryshimeve në projekt që kanë ndikim në objekt, shpenzime ose kohë.
5.1.4.2 Rishikimin në takime periodike të menaxhimit financiar të projektit.
5.1.4.3 Rishikimin dhe miratimin e të gjitha ndryshimeve në terren që kanë ndikim në objekt, shpenzime ose kohë.
5.1.4.4 Kërkimin e bashkëpunimit të aktorëve për të garantuar që kërkesat të përkufizohen, miratohen dhe regjistrohen siç duhet.
5.1.4.5 Kërkimin e bashkëpunimit me subjektet kombëtare dhe ushtarake për të lehtësuar punët dhe për të zgjidhur problemet, gjatë fazave të projektimit, zbatimit, autorizimit dhe pranimit.
5.1.5 Paraqitjen e kërkesave për objektin dhe fondet tek IC-ja, të mbështetura nga NSPA-ja.
5.1.6 Lehtësimin e marrjes së të gjitha lejeve të nevojshme kombëtare (standardet e kërkuara ALB etj.). ALB MOD do të zhvillojë procedurën për marrjen e miratimit të projektit dhe të lejeve të ndërtimit.
5.1.7 Veprimin si ndërmjetës midis NSPA-së dhe organeve kombëtare, sipas rastit. 
5.1.8 Sipas rastit, këshillimin mbi legjislacionin shqiptar që kërkohet të përmbushet nga kontraktuesit, para Ofertës Konkurruese Ndërkombëtare.
5.1.9 Praninë dhe sigurimin e pranisë së të gjithë përfaqësuesve të autorizuar që kërkohen për të zhvilluar procedurat e autorizimit dhe të pranimit për pajisjet e plotësuara.
5.1.10 Marrjen e të gjitha masave të nevojshme për të garantuar që të gjitha mallrat/materialet/pajisjet e sjella në territorin e Republikës së Shqipërisë për përmbushjen e objektit të Marrëveshjes së Mbështetjes Teknike, do të përjashtohen nga TVSH-ja, detyrimet doganore dhe taksat e tjera.
5.2 NSPA-ja do të jetë përgjegjëse për sa më poshtë:
5.2.1 Zhvillimin e aktiviteteve të menaxhimit të projektit brenda objektit dhe fondeve të autorizuara, në pajtim me punët e miratuara nga IC-ja për projektet e NSIP-së. Veçanërisht:
5.2.1.1 përftimin dhe menaxhimin e shërbimeve arkitekturore dhe inxhinierike (A&E) për të zhvilluar ose për të finalizuar projektet, në pajtim me autorizimin e IC-së dhe ligjet dhe rregulloret shqiptare; 
5.2.1.2 përftimin dhe menaxhimin e mbikëqyrësve të kualifikuar për ndërtimin nga palët e treta, të cilat kërkohen sipas ligjit dhe rregullohet shqiptare për ndërtimin;
[bookmark: _GoBack]5.2.1.3 përftimin dhe menaxhimin e shërbimeve të ndërtimit, në pajtim me autorizimin e IC-së dhe ligjet dhe rregulloret shqiptare;
5.2.1.4 sigurimin e menaxhimit të kontrollit të ndryshimit gjatë fazave të finalizimit të projektit dhe zbatimit, komisionimit dhe pranimit;
5.2.1.5 sigurimin e përfshirjes së garancive/obligacioneve në të gjitha kontratat e ndërtimit, në pajtim me pëlqimin e HN ALB-së për vlerën dhe kohëzgjatjen e këtyre garancive dhe miratimin e tyre nga IC. 
5.2.2 Paraqitjen e raporteve periodike për projektin te HN ALB-ja (Koordinatori Teknik i Projektit), me qëllim që HN ALB-së t’i mundësohet mbikëqyrja e zbatimit të projektit.
5.2.3 Hartimin e raporteve specifike të projektit për HN ALB-në (Koordinatori Teknik i Projektit) për t’ia paraqitur rregullisht IC-së.
5.2.4 Rekomandimin e çdo ndryshimi teknik të nevojshëm në projekt te Koordinatori Teknik i Projektit për shqyrtim. 
5.2.5 Pjesëmarrjen në mbledhjet mbi progresin/rishikimin e projektit me Koordinatorin Teknik të Projektit, duke u përqendruar në ofrimin e të dhënave të kërkuara teknike dhe afateve. 
5.2.6 Hartimin e kërkesave mbi objektin, fondet dhe dokumentet e tjera të projektit për HN ALB-në (Koordinatori Teknik i Projektit) për t’ia paraqitur rregullisht IC-së.
5.2.7 Vendosjen e të gjithë dokumentacionit të projektit të zbatueshëm për “Agjencinë në emër të HN-së” te CIRIS.
5.2.8 Raportimin e të gjithë informacionit të zbatueshëm mbi afatet dhe financiar “Agjencia në emër të HN-së” tek IC-ja (nëpërmjet CIRIS), duke mbajtur të informuar HN ALB-në (Koordinatori Teknik i Projektit).
5.2.9 Hartimin e dokumentacionit dhe mbështetjes për kërkesat teknike pasuese për operimin dhe mirëmbajtjen, sipas kërkesës. 
5.2.10 Asistimin e mbylljes së projektit në pajtim me rregulloret e NSIP-së (JFAI, të tjera).
5.2.11 NSPA-ja do të garantojë që kushtet e garancisë të përfshihen në kontratat e ndërtimit. Kushtet e garancisë duhet të miratohen nga HN ALB-ja dhe IC-aja. Kushtet dhe procedurat e përgjithshme që synon të zbatojë NSPA-ja paraqiten në aneksin D.
5.2.12 NSPA-ja do të dërgojë informacion në lidhje me kontraktuesit shqiptarë që do të ofertojnë për përmbushjen e objektit të Marrëveshjes së Mbështetjes Teknike, i cili duhet të certifikohet nga autoritetet kompetente të MM-së shqiptare, për të qenë të përshtatshëm për t’u përfshirë në listën e burimeve të NSPA-së. Nëse kontraktuesit përdorin nënkontraktues shqiptarë, atëherë pranohet se të gjithë nënkontraktuesit e propozuar duhet të aplikojnë te MM-ja shqiptare në pajtim me nenin 45, në ligjin numër 9643, datë 20.11., “Prokurimet publike” dhe që do të vleftësohet nga MM-ja shqiptare. Me qëllim lehtësimin e vleftësimeve të tilla në kohë dhe si rrjedhojë maksimizimin e konkurrencës, Shqipëria do të kryejë vleftësimin e aplikimeve në një kohë të shpejtë dhe NSPA-ja do të udhëzojë ofertues të mundshëm se nënkontraktuesit nga Shqipëria duhet t’i nënshtrohen vlerësimit pozitiv në kohën e paraqitjes së ofertës. 
5.2.13 NSPA-ja ia jep kontratën ofertuesit më të ulë teknik të pranueshëm që caktohet nga një proces ndërkombëtar i ofertimit konkurrues (ICB), në pajtim me Rregulloret e Prokurimit të NSPA-së.
6. NENI 6 – AFATET E PROJEKTIT
6.1 Afatet për zbatimin e projekteve jepen në aneksin B.
6.2 Çdo ndryshim i propozuar për afatet e projektit të dhëna në aneksin B do t’i paraqiten IC-së nga HN ALB, mbështetur nga NSPA-ja.
7. NENI 7 - MASAT FINANCIARE 
7.1. Buxheti Operativ: Buxheti operativ për të mbuluar projektimin, kontrollin e ndërtimit dhe shërbimet e ndërtimit do të jetë sipas përcaktimit në dokumentet e autorizimit të IC-së. Pasi IC-ja të ketë miratuar NSPA-në si “Agjencia në emër të HN-së’”, menaxhimi i fondeve do të jetë ndërmjet IC-së dhe NSPA-së në pajtim me rregulloret dhe procedurat e NSIP-së.
7.2 Kostoja e menaxhimit të projektit
7.2.1 Kostoja e parashikuar e NSPA-së e menaxhimit të projektit për përftimin dhe menaxhimin e projekteve të HSIP-së jepet në aneksin C të kësaj TSA-je. 
7.2.2 Kostoja e PMC-së e dhënë në aneksin C duhet të përfshihet në kërkesën e NSPA-së si “Agjencia në emër të HN-së”’ drejtuar IC-së për të autorizuar Fondet e Planifikimit të Avancuar për fillimin dhe menaxhimin e projekteve NSIP.
8. NENI 8 – MOSMARRËVESHJET 
8.1 Në rastin e një mosmarrëveshjeje, keqkuptimi apo vështirësie tjetër që rrjedh nga ekzekutimi gjatë zbatimit të kësaj TSA-je, Pjesëmarrësit do të bëjnë përpjekjet e tyre maksimale për të arritur një zgjidhje me pajtim. Ky parashikim nuk parandalon prishjen e kësaj marrëveshjeje me pëlqim të ndërsjellë të Pjesëmarrësve në pajtim me seksionin 10.2
9. NENI 9 – NDRYSHIMET
9.1 Objekti i kësaj TSA-je mund të ndryshohet në formën e një aneksi ndryshues, me pëlqimin e ndërsjellë me shkrim të të dy Pjesëmarrësve. 
9.2 Kjo TSA mund të ndryshohet në çdo kohë me shkrim nga Pjesëmarrësit.
10. NENI 10 - HYRJA NË FUQI, KOHËZGJATJA DHE PRISHJA 
10.1 Për NSPA-në kjo TSA do të hyjë në fuqi datën e nënshkrimit të fundit dhe do të mbetet në fuqi deri në përfundimin dhe përmbushjen e projekteve të financuara nga NSIP-së.
10.2 Për Këshillin e Ministrave të Republikës së Shqipërisë, kjo TSA do të hyjë në fuqi pasi të bëhet lajmërimi, që kjo e fundit ka përfunduar procedurat e veta të brendshme ligjore.
10.3 Kjo TSA mund të prishet me pëlqimin e ndërsjellë të të dy Pjesëmarrësve.

	Për Këshillin e Ministrave të Republikës 
së Shqipërisë
	Për NSPA-në:
LK Menaxher Programi

	Datë
	Datë	



ANEKSET 
A. Projektet NSPI - Struktura e bashkërendimit teknik të propozuar
B. Afatet e projektit
C. Shpenzimet e menaxhimit të projektit të NSPA-së
D. Garancia
BASHKËLIDHUR:
1. DIREKTIVA FUNKSIONALE NAMSO NR. 252, DISPOZITA TË PËRGJITHSHME PËR SHITJET










NATO E PLASTIFIKUAR

ANEKS B
AFATET E PROJEKTIT
	NSIP Serial
	Përshkrimi
	Afatet

	
	
	Shteti i autorizuar NSPA & APF
	TBCE Paraqitur
	IFB
	CA
	EDC
	JFAI

	3AF10005-0
	Restaurimi i kullës së kontrollit
	1 muaj
	7 muaj
	4 muaj
	7 muaj
	21 muaj
	6 muaj

	
	Data e pritshme
	shkurt 2019
	shtator 2019
	Janar 2020
	gusht 2020
	maj 2022
	nëntor 2022

	
	 
	
	
	
	
	
	

	3AF10007-0
	Sigurimi i mjediseve për depozitimin dhe furnizimin me karburant për avionët
	1 muaj
	7 muaj
	4 muaj
	7 muaj
	33 muaj
	6 muaj

	
	Data e pritshme
	shkurt 2019
	shtator 2019
	Janar 2020
	gusht 2020
	maj 2023
	nëntor 2023

	
	 
	
	
	
	
	
	

	3AF10009-0
	Sigurimi i mjediseve për municionin
	1 muaj
	7 muaj
	4 muaj
	7 muaj
	33 muaj
	6 muaj

	
	Data e pritshme
	shkurt 2019
	shtator 2019
	Janar 2020
	gusht 2020
	maj 2023
	nëntor 2023

	
	 
	
	
	
	
	
	

	3AF10010-0
	Sigurimi i qendrës kundër avarive dhe zjarrit
	1 muaj
	7 muaj
	4 muaj
	7 muaj
	21 muaj
	6 muaj

	
	Data e pritshme
	shkurt 2019
	shtator 2019
	Janar 2020
	gusht 2020
	maj 2022
	nëntor 2022

	
	 
	
	
	
	
	
	

	3AF10011-0
	Restaurimi i pistës
	1 muaj
	7 muaj
	4 muaj
	7 muaj
	33 muaj
	6 muaj

	
	Data e pritshme
	shkurt 2019
	shtator 2019
	Janar 2020
	gusht 2020
	maj 2023
	nëntor 2023



Shënim. Afatet e parashikuara u nënshtrohen ndryshimeve. 







ANEKS C
SHPENZIMET E PARASHIKUARA TË MENAXHIMIT TË PROJEKTIT NSPA

	Artikulli/zëri
	
	Shpenzimet e parashikuara të menaxhimit të projektit NSPA (euro)/vit

	
	2019
	2020
	2021
	2022
	2023
	TOTALI

	Civilët ndërkombëtarë të NATO-s
	127,000 euro
	254,000 euro
	254,000 Euro
	254,000 euro
	127,000 euro
	 1,016,000 euro

	Udhëtime
	12,500 euro
	25,000 euro
	25,000 euro
	25,000 euro
	12,500 euro
	100,000 euro

	Trajnim
	1,000 euro
	1,000 euro
	1,000 euro
	1,000 euro
	1,000 euro
	 5,000 euro

	Komunikime
	1,500 euro
	1,500 euro
	1,500 euro
	1,500 euro
	1,500 euro
	 7,500 euro

	Printime dhe riprodhime
	1,000 euro
	1,000 euro
	1,000 euro
	1,000 euro
	1,000 euro
	 5,000 euro

	Shërbime (konsulentë, sigurime, mjekësore, automjete, zyrë)
	30,000 euro
	200,000 euro
	200,000 euro
	200,000 euro
	 50,000 euro
	 680,000 euro

	Investime (skanerë IT, faks, telefona)
	5,000 euro
	10,000 euro
	5,000 euro
	5,000 euro
	2,500 euro
	 27,500 euro

	Shpenzime tej limitit të agjencisë/shpenzime të tërthorta
	76,000 euro
	152,000 euro
	152,000 euro
	152,000 euro
	76,000 euro
	 608,000 euro

	 
	
	
	
	
	
	

	Totali për vit
	254,000 euro
	 644,500 euro
	639,500 euro
	639,500 euro
	271,500 euro
	2,449,000 euro



Shënim. Kjo është kostoja e parashikuar e menaxhimit të projektit NSPA. 

Kjo nuk përfshin shërbimet e kontraktuara si shërbimet konsulencës arkitekturore dhe inxhinierike dhe QA.

ANEKSI D
GARANCIA

1. Garancitë. Më poshtë janë parashikuar kushtet dhe procedurat e përgjithshme që NSPA-ja synon të zbatojë. 
1.1	Kohëzgjatja e garancive
Kontraktuesi jep kushtet e mëposhtme të garancisë:

Në përgjithësi garancia bazohet në Kodin Civil të Shtetit Pritës. Garancia minimale për përshtatshmërinë e strukturave duhet të jepet sipas dekretit përkatës të shtetit pritës. Kontraktuesi garanton punët e ndërtuara dhe të vëna në dispozicion, sipas kësaj kontrate kundrejt të gjitha defekteve të projektimit, materialeve dhe/ose punëtorisë, përveç atyre të shkaktuara nga amortizimi i zakonshëm, dhe kundrejt çdo dëmi, rastësor apo dëmi tjetër që rrjedh gjatë periudhës/ave të kohës apo edhe më tej, nëse Kodi i Shtetit pritës e parashikon këtë:

Punët civile 
	Nënsistemet
	Garancia e kërkuar

	Qëndrueshmëria strukturore e themeleve dhe superstrukturave
	10 vjet

	Izolimi i çative nga uji
	10 vjet

	Suvatimet e ndërtesave
	3 vjet

	Izolimi termik i dyerve dhe dritareve
	3 vjet

	Sipërfaqet e pistave
	5 vjet

	Rrugët, themelet e përforcuara, trotuaret e përforcuara
	3 vjet

	Të tjera
	2 vjet



Instalimet elektrike
	Nënsistemet
	Garancia e kërkuar

	Komponentët kryesorë të fiksuar 
(panelet, kabllot dhe telat, ndriçimi, daljet)
	3 vjet

	Çelësat dhe panelet kryesore
	Konkurruese, por jo më pak se dy vjet



Punimet mekanike
	Nënsistemet
	Garancia e kërkuar

	Punimet hidraulike dhe kullimet
	5 vjet

	Artikujt e lëvizshëm (pompat, saraçineskat, ndarësi i vajit etj.)
	3 vjet

	Komponentët e fiksuar HVAC
	5 vjet

	Pajisjet HVAC
	Konkurruese por jo më pak se dy vjet



Garancia e mësipërme plotëson dhe përforcon garancitë tregtare të ofruara nga Kontraktori nëpërmjet furnitorëve të artikujve të rij të tregtuar. Dëmet dhe avaritë, për shkak të keqpërdorimit që shkojnë tej amortizimit të zakonshëm dhe/ose mungesës së mirëmbajtjes sipas specifikimit në udhëzimet e operimit të punëve ose pajisjeve të dhëna sipas kësaj kontrate. Kuptohet se janë jashtë objektit të kësaj garancie.
1.2 Data e fillimit të periudhës së garancisë është:
Data e fillimit të periudhës së garancisë për çdo ndërtesë, është dita kur bordi i ndërtimit të HN ALB-së deklaron pranimin e aktit të shfrytëzimit.
2. PROCEDURAT E PERIUDHËS SË GARANCISË
2.1	Komunikimi i çështjeve të garancisë
Nëse zbulohet një defekt, HN ALB-ja ose përfaqësuesi i caktuar i HN ALB-së duhet të përcaktojë fillimisht, nëse defekti rrjedh nga abuzimi i përdoruesit, operimi ose mirëmbajtja e papërshtatshme, probleme të projektimit apo të ndërtimit. Ky përcaktim fillestar mund të kërkojë asistencën e Nëpunësit Kontraktues të NSPA-së (CO) ose përfaqësuesit të caktuar (TRCO), nëse ka dyshim në lidhje me përgjegjësinë e Kontraktuesit. Nëse defekti është përgjegjësi e Kontraktuesit, për të përshpejtuar procesin, përpjekjet për të kryer korrigjimin duhet të bëhen fillimisht nga HN ALB-ja ose përfaqësuesi i caktuar i HN ALB-së, duke kontaktuar kontraktuesin nëpërmjet formularit që jepet në një datë të mëvonshme dhe duke informuar NSPA-në.
2.2	Defektet kritike 
Njoftimi i menjëhershëm i bëhet Kontraktuesit nga HN ALB-ja ose përfaqësuesi i caktuar i HN ALB-së për defektet e natyrës kritike, d.m.th., defekte që ndikojnë në operimin, sigurinë e jetës dhe sigurinë e fluturimit. Njoftimi do të kërkojë që kontraktuesi të japë një përgjigje të përshtatshme me kujdesin e duhur dhe sipas kushteve dhe termave të kontratës. Nëse kontraktuesi nuk fillon punën sipas garancisë, NSPA, CO dhe TRCO duhet të kontaktohen për të nxitur veprimin.
2.3 Defektet jokritike
Një listë e defekteve jokritike duhet të mbahet nga HN ALB-ja ose përfaqësuesi i autorizuar i HN ALB-së dhe paraqitet në muajin e katërt dhe gjatë inspektimeve vjetore të garancisë. Defektet që konstatohen se janë abuzim i përdoruesit ose operim ose mirëmbajtje e papërshtatshme janë përgjegjësi e HN ALB-së. Nëse ka mosmarrëveshje në lidhje me shkakun e defektit, kjo zgjidhet nga NSPA CO.
2.4 Procedurat
2.4.1 Në parim, riparimi i defekteve duhet të kryhet sa më parë të jetë e mundur sipas grafikut të dhënë nga kontraktuesi, por jo më vonë se 30 ditë pune pas njoftimit nga përfaqësuesi i HN ALB. Riparimet sipas garancisë, të cilat nuk mund të përfundohen brenda vlefshmërisë së pretendimit të garancisë, duhet të kryhen brenda një periudhe të arsyeshme kohe pas skadimit të periudhës së garancisë.
2.4.2 Procedurat për defekte tipike janë të listuara më poshtë te zyra përgjegjëse. Në të gjitha rastet e tjera, NSPA CO duhet të kryhet në dijeni të veprimeve sipas garancisë, për të marrë drejtimin në bashkërendim me HN ALB-në për të korrigjuar defektet e identifikuara me mjetet më të shpejta të mundshme, veçanërisht në lidhje me zgjidhjen e mosmarrëveshjeve të mundshme dhe koordinimin e përdorimit të fondeve të performancës dhe garancisë.
2.4.3 HN ALB-ja duhet të vendosë përfundimisht nëse do të vijojë me ndreqjen nëpërmjet kontraktuesit. Ky është një vendim biznesi dhe sigurie që duhet të merret, duke pasur parasysh fondet e kërkuara kundrejt mundësisë së rikuperimit, dhe nëse veprimi i rikuperimit do të ndërmerret në kohë për të përmbushur nevojat e HN ALB-së.
2.4.4 Në lidhje me mangësitë në ndërtim që mbulohen nga garancia e kontratës, përpjekjet për të kryer korrigjimin duhet të bëhen fillimisht nga HN ALB-ja ose përfaqësuesi i caktuar i HN ALB-së. Nëse përpjekjet e HN ALB-së për të zgjidhur problemin me kontakt të drejtpërdrejtë me kontraktuesin nuk japin sukses, HN ALB-ja duhet të kontaktojë NSPA CO dhe TRCO për veprime të mëtejshme.
2.4.5 Për mangësitë në projektim ose ndërtim që nuk mbulohen nga dispozitat dhe garancitë e kontratës, pas identifikimit dhe vlerësimit, HN ALB-ja do të realizojë rikuperimin duke përdorur fondet e përshtatshme të projektit.
2.4.6 Inspektimet e garancisë
Në afërsisht katër muaj dhe çdo vit pas transferimit, TRCO dhe HN ALB-ja dhe kontraktuesi do të kryejnë inspektime të përbashkëta për të identifikuar defektet dhe planifikuar veprimet rikuperuese. NSPA CO ose TRCO do të kontaktojnë HN ALB-në para këtyre inspektimeve për një listë mangësish që mbahet nga HN ALB-ja. Lista do të përdoret për të ndihmuar në identifikimin e defekteve.
2.4.7 Riparimi i artikujve brenda garancisë
Politika për riparimin e artikujve, sipas dispozitave të garancisë, është që garancia e kufizuar sipas parashikimit në 1.1, nuk shtyhet. Për qëllime ilustrimi, nëse një artikull riparohet në ditën e fundit të periudhës së kontratës, garancia skadon ditën tjetër, me gjithë riparimin/zëvendësimin e ri. Është e arsyeshme të lejohen periudha shtrimi pas riparimeve, me qëllim që të garantohet operativiteti i artikullit të riparuar para skadimit të garancisë.
3. VEPRIMET E NSPA-së PAS PERIUDHËS SË GARANCISË
FONDET E GARANCISË
NSPA-ja ndërmerr të gjitha veprimet e nevojshme për të rikuperuar koston e defekteve nga kontraktuesi, nëse ata konsiderohen përgjegjës. As pranimi nga HN ALB-ja i punëve dhe as përfundimi i periudhës së garancisë nuk e pushon përgjegjësinë e kontraktuesit për një çështje të një natyre të fshehtë. Megjithatë, barra e provës për të konstatuar defektin për shkak të defekteve të fshehura, i bie HN ALB-së. 
Sapo të dyshohet për një defekt të fshehur, HN ALB-ja duhet të kontaktojë me NSOA CO, nëse duhet të kryhet një inspektim i përbashkët. Nëse kontraktuesi përgjegjës për garancinë ose defektin e fshehur refuzon të kryejë riparimin ose nuk është më në këtë aktivitet, NSPA CO njofton garantuesin i cili ka dhënë fondin e kërkuar të performancës për kontratën e ndërtimit ose ndonjë instrument tjetër fondi garancie. NSPA CO do të ndjekë riparimet sipas garancisë me garantuesin, si dhe kontraktuesin derisa të jenë rikuperuar të gjitha defektet sipas garancisë.
NATO E PAKLASIFIKUAR

